TV7 JERUUSALEMMA UUDISED
Meie tänased teemad -
Iisrael uurib Lääne reaktsiooni Iraani rünnakule
Palestiinlased tahavad oma lippu ÜRO peakorterisse
Jeruusalemma vanalinnas toimub iga päev 10 terrorirünnakut
Iisrael impordib naftat Kurdistani Autonoomialt
Iisraellased arendasid välja seadme,
mis tuvastab muuhulgas ka ADHDd.
TV7 Jeruusalemma Uudistest - Shalom!
Arutz Sheva teatel saatis Iisraeli Välisministeerium
ametliku protestinoodi tuumaleppe sõlminud läänemaadele
seoses Iraani korraldatud rünnakuga eelmisel neljapäeval.
Neljapäeva õhtul tulistati Süüriast Põhja-Galileasse ja Golanile 4 raketti.
Keegi viga ei saanud,
kuid noodi väitel oli tegemist ettekavatsetud terrorirünnakuga,
mida Iisrael kuidagi ei provotseerinud.
Iisraelil oli väidetavalt usaldusväärset infot,
mille järgi rünnaku teostas Palestiina Islamidžihaad,
kes sai käsu otse Iraani terroristilt Izadh'ilt Iraani Revolutsioonikaartist.
Iisraeli kaitseministri Ya'aloni sõnul
aktiveeris, rahastab ja relvastab rünnaku sooritanud terrorirakku Iraan.
Kuna rünnak tehti Süüriast, mida valitseb president Assad,
vastutab rünnaku eest ka tema.
Antud rünnak on uus tõend Iraani kasvavast osalusest
rünnakutes Iisraeli ja regionaalsete objektide vastu üldisemalt.
Iisraeli Välisministeeriumi noodi järgi näitab eelmise neljapäeva rünnak
äsjasõlmitud tuumaleppest hoolimata, kuidas Iraan kavatseb käituda kohe,
kui kaovad rahvusvahelised sanktsioonid.
Vastutuse paneb Iisrael eesotsas USAga lääneriikidele,
kes tuumaleppe allkirjastasid.
Rahvusvaheline kogukond ei saa lubada,
et Iraan saab rahvusvahelise ja poliitilise õigustuse samal ajal,
kui tegeleb otseselt ja aktiivselt terrorirünnakutega kogu Lähis-Idas.
Iisrael õhutab tuumaleppe allkirjastanud riike sekkuma
Iraani kasvavasse sõjakusse.
Iisraeli kaitseministri Ya'aloni sõnul püüab Iraan al-Qudsi vägede abiga
avada Süüria Golanil Iisraeli vastu terroririnnet.
Rühmitus toimetab selleks salaja relvi ja treenib terrorirakke.
Ya'aloni sõnul ei salli Iisrael katseid kahjustada oma suveräänsust
ega kodanike julgeolekut ja vastab karmilt ja jõuliselt kõigile,
kes talle väljakutse esitavad.
Ynet News kirjutab palestiinlaste resolutsioonikavandist,
mis lubaks mitteliikmetest vaatlejariikidel nagu PO ja Vatikan
ÜRO peakorteris New Yorgis liikmesriikide seas oma lipu heisata
vahetult enne paavst Franciscuse esimest USA-visiiti.
Idee toetajad soovivad,
et ÜRO Peaassamblee kiidaks resolutsiooni heaks
enne paavsti saabumist.
Kavandi toetajad palusid USA-l ja teistel Iisraeli liitlastel
resolutsiooni mitte takistada ja mitte võtta vastutust
paavsti pahandamise eest tolle esimesel USA-visiidil.
Kuid Vatikan palus, et palestiinlaste ÜRO esindus
eemaldaks kavandist neid puudutavad viited.
Vatikani sõnul ei ole nad palestiinlaste resolutsiooni vastu,
kuid paavst ei taha algatuses osaleda,
kuigi Vatikan tunnustas tänavu Palestiina riiki.
Arutz Sheva teatel käib Jeruusalemma vanalinnas
täieulatuslik terrorirünnak ehk araabiakeelne intifada.
Vanalinna alla kuuluvad iidsete müüride vahelised rajoonid,
Õlimägi ja Silwani ehk Shiloa naabrus ja Taaveti linn.
Juuni ja juuli statistika järgi
toimub neil aladel keskmiselt 10 terrorirünnakut päevas.
Arv ei sisalda linna idaosa külasid ja naabrusi,
mis tähendab, et üldolukord on palju hullem.
Juunis ja juulis tehti tsiviilelanike ja julgeolekutöötajate vastu
580 terrorirünnakut, millest 213 Taaveti linnas,
125 Õlimäel ja 21 vanalinnas.
Arutz Sheva teatel importis Iisrael viimastel kuudel pea 3/4 oma naftast
kurdide autonoomsest regioonist Põhja-Iraagis.
The Financial Timesi raporti järgi
annab see ISISe džihadistidega võitlevale rahapuuduses alale
olulise finantsallika.
Ajalehe väitel näitab
Iraagi Kurdistanist lähtuva nafta tormijooksu maailmaturule
ka Itaalia, Prantsusmaa ja Kreeka ilmumine suurostjate sekka.
Tehingud tehakse salajaste ettemaksulepingutega,
mida vahendavad mõned maailma suurimad naftafirmad
nagu Vitol ja Trafigura.
Mai algusest 11. augustini saabus Iisraeli üle kolmandiku
kogu Põhja-Iraagi eksportnaftast, mis toimetatakse kohale
Türgi Vahemerepoolsest Ceyhani sadamast.
Vahendajad ja tööstusanalüütikud on vihjanud,
et Iisrael hangib kurdi naftat alandatud hinnaga.
Kurdistani regioonaalvalitsus aga eitab seda.
Teised on vihjanud, et Iisrael võib kasutada seda kanalina
kurdide rahaliseks toimetamiseks.
Iisraeli valitsus ei kommenteeri oma energiavaldkonna asju,
mida peetakse riikliku julgeolekuga seonduvaks.
Iisraeli ilmumine üheks suurimaks Põhja-Iraagi nafta ostjaks
näitab lõhet Erbili ja Bagdadi föderaalvalitsuse vahel.
The Financial Timesi väitel pole Iisrael siiski ainus riik,
kes rohkem kurdi naftat ostab.
Ynet Newsi teatel
arendasid Haifa IBM-i Uurimiskeskuse Iisraeli teadlased
rakenduse prototüübi,
mille abil saab tuvastada tähelepanuhäire ADHD sümptomeid
käeliigutuste jälgimise ja analüüsimise teel.
Kasutajad võivad ADHDd ise diagnoosida,
kui kasutavad nutitelefoni, nutikella või aktiivsusmonitori.
Nii saavad need, kes kahtlustavad endal ADHDd,
varases staadiumis võimaluse otsustada,
kas vajavad meditsiinilist diagnoosi.
Eesmärgiks oli arendada odav ja kiire vahend,
mille abil igaüks ennast testida võib.
Uurijate arvates võib rakendus aidata testida ka teisi häireid ja haigusi,
näiteks Parkinsoni tõbe.
Need olid meie tänased uudised. Shalom ja kohtumiseni!
Tõlge: Monika Jaaguri